0336.xml
سرفراز احمد نے آسٹریلیا کے خلاف سنچری داغ دی احمد مسلسل پانچ بار 50 سے زائد رنز بنا کر ظہیر باس، مصباح، سعید انور اور انضمام الحق کے ہم پلہ ہو گئے
دبئی ۔ 23 اکتوبر (اے پی پی) پاکستان کرکٹ ٹیم کے وکٹ کیپر بلے باز سرفراز احمد نے آسٹریلیا کے خلاف جاری پہلے ٹیسٹ کی پہلی اننگز میں کیریئر کی دوسری سنچری داغ دی۔ سرفراز نے ٹیسٹ میچوں میں مسلسل پانچ بار 50 سے زائد رنز بنانے کا ظہیر عباس، مصباح الحق، سعید انور اور انضمام الحق کا ریکارڈ بھی برابر کر دیا۔ ظہیر عباس اور مصباح الحق نے مسلسل چھ بار پچاس سے زائد رنز بنانے کا کارنامہ انجام دے رکھا ہے۔ دبئی میں آسٹریلیا کے خلاف پہلے ٹیسٹ کی پہلی اننگز میں سرفراز احمد نے انتہائی شاندار بیٹنگ کا مظاہرہ کیا، انہوں نے ڈٹ کر کینگروز باؤلرز کا مقابلہ کیا اور شاندار سنچری مکمل کی، یہ ان کے کیریئر کی دوسری سنچری ہے۔ احمد نے کیریئر بہترین اننگز کھیلتے ہوئے 109 رنز کی اننگز کھیلی، وہ 109 رنز بنا کر نیتھن لیون کی گیند کا نشانہ بنے۔
APP
23.10.14
0336p.xml
تیز تریں ن سنچری ،سرفراز احمد پاکستان دنیا کے دوسرے وکٹ کیپر بن گئے تیزی سے سنگ میل میں عبور کرنے والے چوتھے پاکستانی ،مسلسل پانچواں ففٹی پلس اسکور
دبئی(اسپورٹس ڈیسک)سرفراز احمد تیز ترین ٹیسٹ سنچری جڑنے والے دنیا کے دوسرے وکٹ کیپر بن گئے،تیزی سے سنگ میل عبور کرنے والے چھوتھے پاکستانی کرکٹر کا بھی اعزاز مل گیا،انھوں نے مسلسل پانچویں مرتبہ ففٹی پلس اسکور بنایا۔گرین کیپس نے آسٹر یلیا کیخلاف 20برس میں دوسری بڑی اننگز کھیلی ۔تفصیلات کے مطابق دبئی ٹیسٹ میں سر فراز احمد نے آسٹر یلیا کیخلاف80بالز پر سنچری مکمل کی ،اس طرح وہ ایڈم کلکرسٹ کے بعد تیز رفتاری سے تھری فیگراننگز سجانے والے دنیا کے دوسرے وکٹ کیپر بن گئے،آسٹریلوی پلےئرز نے پرتھ میں انگلینڈ کے خلاف 57بالز پر سنچری جڑی تھی ۔پاکستان کی جانب سے تیز ترین ٹیسٹ سنچریوں کی فہرست میں فرفراز کا نمبر چوتھا ہے،قومی ریکارڈ ماجد خان کے پاس ہے جنھوں نے 1976میں نیوزے لینڈ کے خلاف 74گیندوں پر یہ کارنامہ انجام دیا ۔شاہد افریدی 2مرتبہ 78بالز پر سنچری جڑ چکے ہیں ۔سرفراز کی سنچری کا عالمی فہرست میں 18واں نمبر ہے۔یہ ان کا مسلسل پانچواں ففٹی پلس اسکور ثابت ہوا،6مسلسل اننگز کا قومی ریکارڈ مشترکہ طور پر ظہیر عباس ،محمد یوسف اور مصباح الحق کے پاس ہے۔پاکستان کا آسٹریلیا لت خلاف 20برس میں 454 دوسرا بڑا اسکور ہے،اس سے قبل 1998میں پشاور میں 580رنز 9وکٹ پر اننگز ڈیکلےئرڈ کی گئی تھی۔25برس بعد نمبر 3سے7پوزیشن کے پانچوں پاکستانی بیٹسمینوں نے ففٹی پلس اسکور کیا،مجموعی طور پر پاکستان کی جانب سے 4مرتبہ ایسا ہوا ہے۔آسٹر یلیا کے ڈیوڈوار نر نے مسلسل چھٹی مرتبہ ففٹی پلس اسکور کیا۔
express
24.10.14